joelniklaus/EU_Wikipedias huggingface dataset:
Κάστρο Οκό

Το κάστρο Οκό (岡豊城, Okō-jō) ήταν κάστρο στην πόλη Νανκόκου στο νομό Κότσι της Ιαπωνίας. Βρισκόταν σε ένα βουνό ύψους 97 μέτρων. Η τοποθεσία αναγνωρίστηκε ως Εθνικός Ιστορικός Χώρος. Ήταν η αρχική βάση της φυλής Τσοσοκάμπε, που ήταν φεουδάρχες στην επαρχία Τόσα και διάσημο ως τόπος γέννησης του πολέμαρχου Τσοσοκάμπε Μοτοτσίκα.

Το κάστρο Οκό βρίσκεται δίπλα στον ποταμό Κοκουμπουγκάβα, που εκβάλλει στον κόλπο Τόσα.

Ιστορία 
Η ακριβής ημερομηνία ίδρυσης του κάστρου είναι άγνωστη αλλά χτίστηκε την περίοδο Καμακούρα.   Αρχικά η φυλή Τσοσοκάμπε ονομαζόταν φυλή Σοκάμπε και είχε οριστεί να διαχειρίζεται μία περιοχή στην επαρχία Τόσα από το σογκουνάτο Καμακούρα. Στην εποχή Μουρομάτσι, η φυλή Χοσοκάβα ορίστηκε να διοικεί τις επαρχίες Τόσα, Άβα και Σανούκι. Η φυλή Τσοσοκάμπε συνεργάστηκε με την φυλή Χοσοκάβα και είχε υποστηρικτικό ρόλο στη διοίκηση της περιοχής. Το 1507 λόγω εσωτερικών διαφωνιών η φυλή Χοσοκάβα έφυγε από την επαρχία Τόσα.Το 1508 οι φεουδάρχες της περιοχής συμμάχησαν και επιτέθηκαν στο κάστρο Οκό υπό την ηγεσία της φυλής Μοτογιάμα. Το 1508, ο Τσοσοκάμπε Κανετσούγκου, όταν  δέχτηκε επίθεση από δυνάμεις τοπικών αρχόντων, αυτοκτόνησε, και ο γιος του Τσοσοκάμπε Κουνιτσίκα κατάφερε να δραπετεύσει από το κάστρο. Αρκετά χρόνια αργότερα ο Κουνιτσίκα επέστρεψε στο κάστρο με τη βοήθεια του Ιτσιτζό Φουσαΐε. Το 1539, ο Τσοσοκάμπε Μοτοτσίκα γεννήθηκε στο κάστρο.  Το κάστρο Οκό εγκαταλείφθηκε, όταν ο Τσοσοκάμπε Μοτοτσίκα μετέφερε την αρχική βάση της φυλής Τσοσοκάμπε στο Κάστρο Ουράτο το 1591.

Σήμερα 
Το κάστρο είναι πλέον μόνο ερείπια, με χαμηλούς πέτρινους τοίχους, τάφρους και χωματουργικά έργα. Το μέγεθος του κάστρου είχε 300 μέτρα μήκος και 150 μέτρα πλάτος. Σε μία μικρή κορυφή στα δυτικά του κάστρου υπάρχει ένα μικρό φρούριο με ξηρούς τάφρους. Το Νομαρχιακό Μουσείο Ιστορίας Κότσι βρίσκεται στην τοποθεσία αυτή. Στο μουσείο εκτίθενται αντικείμενα, που έχουν ανασκαφεί από το κάστρο. 

Το κάστρο συμπεριλήφθηκε ως ένα από τα  κορυφαία 100 ιαπωνικά κάστρα το 2017.

Εικόνες

Παραπομπές 
 
 

Κάστρα στην Ιαπωνία
Αξιοθέατα στην Ιαπωνία
Κτίρια και κατασκευές στην Ιαπωνία
Κάστρα
Η παράδοξη ζωή μιας έφηβης

Η παράδοξη ζωή μιας έφηβης (αγγλικά:Lady: my life as a bitch) είναi μυθιστόρημα του άγγλου συγγραφέα Melvin Burgess. Δημοσιεύθηκε για πρώτη φορά το 2001 από τον εκδοτικό Andersen Press ενώ στα ελληνικά εκδόθηκε το 2007 από τον εκδοτικό οίκο Μίνωας. Ο συγγραφέας θίγει το ζήτημα της εφηβικής επαναστατικότητας και της ανάγκης των ανθρώπων για ελευθερία

Υπόθεση
Κεντρική ηρωίδα είναι η έφηβη μαθήτρια Σάντρα Φράνσυ (Sandra Francy) , η οποία αντιστέκεται στο καταπιέστικο κοινωνικό της περιβάλλον καταφέυγοντας σε περιπετειώδεις δραστηριότητες. Η ζωή της ανατρέπεται μετά την τυχαία συνάντηση της με τον αλκοολικό Τέρρυ (Terry) ο οποίος την μετατρέπει σε σκύλο . Έτσι ώντας αγνώριστη από τους φίλους και την οικογένειά της αναγκάζεται να ζήσει στους δρόμους .Στην πορεία γνωρίζει τον Μιτς (Mitch) και τον Φέλλα (Fella) οι οποίοι είναι και οι ίδιοι μεταμορφωμένοι από τον Τέρρυ, κάτι που αποκάλυπτει την ικανότητά του να μετατρέπει ανθρώπους σε σκύλους όταν θυμώνει.. Στην νέα της μορφή, η Σάντρα ανακαλύπτει πώς είναι να ζει ως σκύλος μέσω διαφόρων περιπετειών που την κάνουν να αναρωτιέται για το αν αξίζει να ζει κανείς ως άνθρωπος. 
 
Oh, I was in love with Terry, but to run and sniff and feel my ears catching sounds out of the air! But what do you know? Only a dog could understand what I mean. .

Άλλα έργα του συγγραφέα

 Junk
 The Birdman 
 Billy Elliot , a novelisation of the movie Billy Elliot
 Doing It 
 Το πρόσωπο της Σάρα
 AD 1000 
 Robbers on the Road
 Kill All Enemies

Παραπομπές

 Βρετανικά μυθιστορήματα 
Μυθιστορήματα για παιδιά
Έξω Διδύμα Χίου

Η Έξω Διδύμα είναι ένα από τα μικρότερα χωριά της νότιας Χίου και έλαβε την οριστική της μορφή κατά την περίοδο της Γενουοκρατίας.Υπάγεται στον Δήμο Χίου (της ομώνυμης περιφερειακής ενότητας) της περιφέρειας Βορείου Αιγαιού, σύμφωνα με το Πρόγραμμα Καλλικράτης που προσδιορίζει τη διοικητική διαίρεση της Ελλάδας. Μέχρι το 2010 (σχέδιο Καποδίστριας) το χωριό άνηκε στο Τοπικό Διαμέρισμα Έξω Διδύμας του Δήμου Ιωνίας. Η Έξω Διδύμα βρίσκεται σε υψόμετρο 185 μέτρων από την επιφάνεια της θάλασσας,καταλαμβάνει έκταση 2,33 km2 ενώ απέχει 15,6 χιλιόμετρα από την πόλη της Χίου. Παράλληλα, είναι ένα από τα 24 μαστιχοχώρια της νότιας Χίου, τα μοναδικά μέρη στον κόσμο οπού καλλιεργείται συστηματικά το μαστιχόδεντρο (μαστιχοφόρος σχίνος) από το οποίο εξάγεται η μαστίχα.

Μονή Παναγίας της Σικελιάς
Σε απόσταση τριών περίπου χιλιομέτρων δυτικά της Έξω Διδύμας βρίσκεται η Μονή της Παναγίας της Σικελιάς , ο βυζαντινός αυτός ναός με οχυρό περίβολο ,που αποτελεί αξιοσημείωτο χριστιανικό μνημείο. Αρχιτεκτονικά, ο ναός εντάσσεται στον τύπο των μονόκλιτων σταυροειδών με τρούλο και βάσει των χαρακτηριστικών του, χρονολογείται ανάμεσα στην τελευταία δεκαετία του 13ου και την πρώτη δεκαετία του 14ου αιώνα. Παλαιότερα η Μονή ήταν ανδρική, αλλά εγκαταλείφθηκε μετά τον θάνατο του τελευταίου μοναχού. Έκτοτε ο ναός  εορτάζει δύο φορές το χρόνο, στην εορτή της Μεσοπεντηκοστής και στη Γέννηση της Θεοτόκου στις 8 Σεπτεμβρίου.

Πληθυσμός
Ο σεισμός του 1881 σχεδόν ισοπέδωσε το χωριό με αποτέλεσμα να σωθούν λιγότεροι από τους μισούς κατοίκους. Μετά τον σεισμό ο κόσμος άρχισε να χτίζει νέα σπίτια στην ευρύτερη περιοχή. Στη σημερινή εποχή το χωριό έχει ελάχιστους κατοίκους με τους περισσότερους από αυτούς να είναι ηλικιωμένοι.

Παραπομπές

 Χωριά του νομού Χίου
Βιοτεχνία

Η Βιοτεχνία αποτελείται κυρίως από λίγα άτομα, για την παρασκευή υλικών αγαθών που χρησιμεύουν στον άνθρωπο και τα χρησιμοποιεί όπως εκείνος επιθυμεί.

Σε αντίθεση με μία βιομηχανία, οι βιοτεχνίες παράγουν με πολύ μικρότερο ρυθμό και ταχύτητα προϊόντα, καθώς έχουν μικρό αριθμό εργαζομένων αλλά και μηχανών, που θα μπορούσαν να βοηθήσουν στην παραγωγή υλικών αγαθών. Γι'αυτό συνήθως το μέγεθος μίας βιοτεχνίας είναι αρκετά μικρότερος από αυτόν της βιομηχανιας.

Η λέξη βιοτεχνία χωρίζεται σε δύο συνθετικα, (βιο - τεχνία) συνεπώς για ν'αναπτυχθεί σωστά μία βιοτεχνία θα χρειαστεί να υπάρξει τέχνη, καθώς υπερτερεί η χειρωνακτική εργασία διότι δεν υπάρχουν πολλές μηχανές. Το αποτέλεσμα είναι να μην χρειάζεται ιδιαίτερα μεγάλος χώρος για να δημιουργηθεί η βιοτεχνία, έτσι οι περισσότερες επιχειρήσεις επιλέγουν αυτόν τον τρόπο ώστε να αρχίσουν την παραγωγή των υλικών αγαθών. Βιοτεχνία είναι μία μικρή μονάδα παρασκευής προϊόντων σε αντίθεση με τη βιομηχανία.

Όπως λέει και η λέξη (βιο-τεχνία) είναι μία μονάδα παραγωγής που κατασκευάζει προϊόντα χρήσιμα για τον άνθρωπο και για να φτιαχτούν απαιτείται τέχνη.

Είναι σαν ένα μικρό εργοστάσιο με πολύ μικρό μέγεθος εγκαταστάσεων που από πρώτες ύλες (όχι πάντα), παράγει το τελικό προϊόν. Δεν έχει το μέγεθος μιας βιομηχανίας, μπορεί να έχει ελάχιστο εξοπλισμό, παράγει σε μικρές ποσότητες και σχετικά με αργούς ρυθμούς και απασχολεί λίγα άτομα.

Παραγωγή
Λάμπρος Φισφής

Ο Λάμπρος Φισφής είναι Έλληνας κωμικός, σεναριογράφος και παρουσιαστής.

Καλλιτεχνική δραστηριότητα

Τηλεόραση

Η πρώτη του δουλειά στον χώρο της τηλεόρασης ως σεναριογράφος, ήταν η τηλεοπτική σειρά "Η γενιά των 592 ευρώ" (2010-11) σε παραγωγή του MEGA.
Είναι, επίσης, ο δημιουργός και παρουσιαστής της κωμικής σειράς "Κάψε το Σενάριο" (2012), καθώς και της σειράς "Απόψε μόνο" (2020).
Έχει συμμετάσχει ως παρουσιαστής στις εκπομπές "Quizdom the Show" και "Βραδινές Ιστορίες".
Τη σεζόν 2021-22 παρουσίαζε μαζί με τη Βίκυ Καγιά το μουσικό σόου "Dancing With the Stars", στον τηλεοπτικό σταθμό STAR.

{| class=wikitable
! Τηλεοπτική σειρά !! Έτος προβολής !! Παραγωγή
|-
| Η γενιά των 592 ευρώ || 2010 || MEGA 
|-
| Κάψε το σενάριο || 2012 || MEGA
|-
| Quizdom the Show || 2016 || ALPHA
|- 
| Βραδινές Ιστορίες || 2019 || COSMOTE TV
|-
| Απόψε μόνο || 2020 || MEGA 
|-
|Dancing With the Stars || 2021-22 || STAR 
|-

Stand up comedy

Οι παραστάσεις του ως stand up comedian, είναι οι : "Να ένας σοφός" , "Δες το θετικό" , "Να το φως" .

Θέατρo

Παραστάσεις στον χώρο του θεάτρου : "Κωμικό Μπουμ" , "Τι Ζούμε" , "Tailor Made Comedy" .

Πηγές

https://www.youtube.com/user/lambrosf1

Παραπομπές

Έλληνες κωμικοί
Έλληνες σεναριογράφοι
Έλληνες παρουσιαστές
Μάικ Γκριν (καλαθοσφαιριστής, γεννημένος το 1985)

Ο Μάικλ Έντουαρντ Γκριν (γεννήθηκε στις 23 Ιουνίου 1985) είναι Αμερικανός επαγγελματίας καλαθοσφαιριστής ο οποίος έπαιξε για τελευταία φορά με την Ιγκόκεα του Αδριατικού Πρωταθλήματος . Έπαιξε κολεγιακό μπάσκετ για τους Τόουσον και Μπάτλερ .

Σταδιοδρομία στο λύκειο 
Ο Γκριν έπαιξε μπάσκετ γυμνασίου στο Μαθησιακό Κέντρο Φράνκλιν, στη Φιλαδέλφεια της Πενσυλβάνια .

Κολεγιακή πορεία 
Ο Γκριν έπαιξε κολεγιακό μπάσκετ για το Πανεπιστήμιο Μπάτλερ από το 2006 έως το 2008.  Ήταν ο καλύτερος καλαθοσφαιριστής της Οράιζον Λιγκ το 2007–2008 αφού ηγήθηκε του Μπάτλερ σε πόντους, ριμπάουντ και ασίστ ως ανώτερος.

Επαγγελματική σταδιοδρομία 
Έμεινε χωρίς ομάδα στο ντραφτ του 2008 του ΝΒΑ. Έπαιξε για τους Φιλαδέλφεια 76ερς στο Ορλάντο Προ Σάμερ Λιγκ το 2010,  και αργότερα με τους Πόρτλαντ Τρέιλ Μπλέιζερς στο Σάμερ Λιγκ του ΝΒΑ . 

Έπαιξε με την Αντάλια Μπουγιουκσεχίρ Μπελεντίγεσι του Τουρκικού Πρωταθλήματος, τη Λιέγη στο Βέλγιο και την Καντού στην Ιταλία. 

Στις 31 Ιουλίου 2011, υπέγραψε με τη Σίγκμα Μπαρτσελόνα της δεύτερης κατηγορίας Ιταλίας για την περίοδο 2011–12.  Τον Ιούλιο του 2012 υπέγραψε με την Τσιμπέριο Βαρέζε . 

Τον Ιούλιο του 2013, ο Γκριν υπέγραψε διετές συμβόλαιο με τη ρωσική ομάδα Κίμκι .  Τον Ιούνιο του 2014 χώρισε με τη Κίμκι. 

Τον Ιούλιο του 2014, υπέγραψε με την Παρί-Λεβαλουά . 

Στις 29 Ιουνίου 2015, υπέγραψε με τη Ρέγιερ Βενέτσια Μέστρε του Ιταλικού Πρωταθλήματος για την περίοδο 2015–16. 

Στις 28 Ιουλίου 2016, ο Γκριν υπέγραψε με την τουρκική Μπεστ Μπαλικεσίρ .  Στις 14 Δεκεμβρίου 2016, άφησε την Μπαλικεσίρ και υπέγραψε με την Πινάρ Καρσίγιακα .   Ο Γκριν έπαιξε στο Basketball Champions League με την Καρσίγιακα και αναδείχθηκε Πολυτιμότερος Παίχτης (MVP) της φάσης των 16. 

Στις 2 Αυγούστου 2017 υπέγραψε με την ΑΕΚ του Ελληνικού Πρωταθλήματος για τη χρονιά 2017–18.  Με την ΑΕΚ κατέκτησε τον τίτλο του Κυπέλλου Ελλάδας , το 2018 . Στις 6 Μαΐου 2018, ο Γκριν κέρδισε τον τίτλο του Champions League της FIBA με την ΑΕΚ.  Ονομάστηκε Πολυτιμότερος Παίχτης (MVP) του Φάιναλ Φορ μετά τον τελικό, αφού σημείωσε 19 πόντους στον τελευταίο αγώνα.

Παραπομπές

Εξωτερικοί σύνδεσμοι 
 Προφίλ στο Eurocupbasketball.com
 Προφίλ στο Legabasket.it

Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Σούτινγκ γκαρντ
Καλαθοσφαιριστές Ρέγιερ Βενέτσια
Πόιντ γκαρντ
Καλαθοσφαιριστές Παλλακανέστρο Βαρέζε
Καλαθοσφαιριστές Παλλακανέστρο Καντού
Καλαθοσφαιριστές Παρί-Λεβαλουά Μπασκέτ
Καλαθοσφαιριστές ΚΚ Ιγκοκέα
Καλαθοσφαιριστές Λιέζ Μπασκέτ
Καλαθοσφαιριστές Λέγκα Μπάσκετ Σέριε Α
Καλαθοσφαιριστές Καρσίγιακα
Καλαθοσφαιριστές Νταρουσάφακα
Καλαθοσφαιριστές Μπεστ Μπαλικεσίρ Μ.Κ.
Καλαθοσφαιριστές Χίμκι
Καλαθοσφαιριστές Αντάλια Μπουγιουκσεχίρ Μπελεντιγέσι
Αμερικανοί καλαθοσφαιριστές
Καλαθοσφαιριστές ΑΕΚ
Χρήστος Κυριαζής

Ο Χρήστος Κυριαζής  (2  Απριλίου 1953 - 10 Νοεμβρίου 2021) ήταν Έλληνας τραγουδιστής. Γεννήθηκε στον Πειραιά και μεγάλωσε στα Καμίνια. Ο πατέρας του ήταν αξιωματικός στο Βασιλικό Ναυτικό, ενώ τα αδέλφια του έφτιαχναν έπιπλα και, έπειτα από προτροπή τους, ξεκίνησε και αυτός.

Σπούδασε σχέδιο στην Ιταλία και μετά την επιστροφή του συνέχισε την οικογενειακή τέχνη της επιπλοποιίας. Τα έπιπλα που δημιουργούσε σταδιακά γίνονταν γνωστά στους αθηναϊκούς κύκλους. 

Εντούτοις η μεγάλη του αγάπη ήταν πάντα η μουσική. Σε ηλικία 12 ετών άρχισε να μαθαίνει τις νότες με μία χειροποίητη κιθάρα και πέντε  χρόνια αργότερα άρχισε μνα παίζει με ένα μικρό rock συγκρότημα σε καταστήματα, όπως καφετέριες και ζαχαροπλαστεία.  Δημιούργησε τα συγκροτήματα  «Mirabilis Zalapa», «What a pity» και  «Πρόκες» (1972). Στο club «Hobby» στην Πλατεία Αμερικής τον ανακάλυψε ο Βλάσης Μπονάτσος και τον κάλεσε να παίξει με το συγκρότημα που είχε, τους «Πελόμα Μποκιού». Το 1992 έγινε ευρύτερα γνωστός με το  δίσκο  «Μου θυμίζεις τη μάνα μου»  που έγινε πλατινένιος, ξεπερνώντας τα 125.000 αντίτυπα. Ακολούθησαν οι δίσκοι «Επιτυχίες» (1994), «Η αγάπη είναι μία» (1994, «χρυσός» δίσκος των 30.000 αντιτύπων), «Χαμένος Νικητής» (1995), «Άλλο τι θέλω, άλλο τι μπορώ» (1997). Τα γνωστότερα τραγούδια αυτών των δίσκων είναι «Οι απέναντι που πληρώνουν έναντι», «Ημεροβίγλι», κ.λπ.

Έκανε δύο γάμους, Με την πρώτη του σύζυγο την Μαρία Διαμαντή Πατέρα απέκτησε ένα γιο, τον Άρη Ξυλά (Ο δεύτερος σύζυγος της μητέρας του, ο εφοπλιστής Γιάννης Ξυλάς, τον έχει μεγαλώσει και ο Άρης κράτησε το δικό του επίθετο). Τη δεύτερη σύζυγό του, τη Σοφία, τη γνωρίζει το 2000.

Πέθανε στις 10 Νοεμβρίου 2021 σε ηλικία 68 ετών από καρκίνο και κηδεύτηκε στις 13 Νοεμβρίου στο  Α' Νεκροταφείο Αθηνών.

Παραπομπές

Λαϊκοί τραγουδιστές
Έλληνες τραγουδοποιοί
Χανιώτης χορός

Ένας ευρέως γνωστός κρητικός χορός ειναι ο Χανιώτης ,αλλιώς γνωστός και ως  χανιώτικος συρτός ή ακόμη και  ως συρτός της Κρήτης 

 Ιστορία του χορού 
Η ονομασία Συρτός συμβόλιζει τα βήματά του, τα οποία είναι σεμνά και συρτά στο έδαφος, ενώ Χανιώτης καθώς πρωτοχορεύτηκε επίσημα στα Χανιά. Ειδικότερα, στην Κίσσαμο του νομού Χανίων πραγματοποιήθηκε ένα κρητικό γλέντι με βιολάντορα τον Στέφανο Τριανταφυλλάκη (ή Κιώρο). Έπειτα απο παραγγελιά , ο Κιώρος έπαιξε με το βιολί του τις μελωδίες του Συρτού και ορισμένοι συμμετέχοντες άρχισαν να χορεύουν αυτοσχεδιαστικά τον κυκλικό χορό της Κρήτης. Ωστόσο, ο συγκεκριμένος χορός που φαίνεται να μην απουσιάζει απο κανένα κρητικό γλέντι, θρυλείται πως έχει ρίζες από την περίοδο της άλωσης της Κωσταντινουπόλης, οπου ομάδες Κρητών ταξίδεψαν από την Ενετική Κρήτη και πολέμησαν στην Κωνσταντινούπολη. Έτσι, υπό πολιορκία και στην προσπάθεια τους να ξεχαστούν απο τις συνθήκες αυτές, δημιούργησαν τις πρώτες μελωδίες του Χανιώτη. Έπειτα της άλωσης της Κωνσταντινούπολης γύρισαν στην Ενετική Κρήτη, μαζί με τη μελωδία του συρτού. Έπειτα, με την πάροδο τον χρόνων, ο χορός επεκτάθηκε σε ολόκληρη την Κρήτη κατά την δεκαετία του 1920, παρουσιάζοντας εντούτοις διαφοροποιήσεις απο τόπο σε τόπο. Πράγματι, αλλιώς χορεύουν το συρτό στο Ηράκλειο, αλλιώς στην Κίσσαμο, αλλιώς στη Σητεία, και αλλιώς στο Ρέθυμνο.  

 Πώς χορεύεται; 
Ο Χανιώτης'' έχει δώδεκα κινήσεις παρόλου που συνηθίζεται να μετράμε ένδεκα βήματα. Μάλιστα, χορεύεται κυκλικά , με τα χέρια πιασμένα σε σχήμα του λατινικού γράμματος W,έχοντας λυγισμένους αγκώνες.Ο συρτός πάντοτε ξεκινά να χορεύεται ανά  οικογένεια ή ανά παρέα, ενώ τον χορό τον αρχίζε  ο άρχοντας του σπιτιού,μετά έπιανε η υπόλοιπη οικογένεια και στο τέλος  ήταν πάλι άντρας.

Ο μπροστινός έχει την ελευθερία κίνησης και τη δυνατότητα αυτοσχεδιασμού και αυθορμητισμου κάνοντας παραλλαγές στα βασικά βήματα του χορού,χρησιμοποιώντας στροφές και τσακίσματα ,με τα ταλίμια όμως να περιορίζονται στο ελάχιστο.Εν συνεχεία, ο πρωτοχορευτής καλούσε με μαντήλι την αρχόντισσα του σπιτιού.Τότε η γυναίκα στο χανιώτικο συρτό κάνει την εμφάνιση της δυναμική ενώ συνάμα διακρίνεται απο σεμνότητα και  μεγαλοπρέπεια ,δίνοντας βάρος στην χορευτική της έκφραση.

Παραπομπές

Πηγές 

 Πυρρίχια Δρώμενα | Λαογραφία | Κρητικοί Χοροί | Συρτός 
 Κρητικοί χοροί 
 Χανιώτικος Συρτός | Τόποι και Τρόποι
Εργασιακός Αθλητισμός

Με τον εργασιακό-εταιρικό αθλητισμό, συνδυάζεται ο εργασιακός χώρος με τον αθλητικό. Στόχος είναι εργοδότες και εργαζόμενοι να ενισχύσουν την προαγωγή υγείας και αναψυχής στον εργασιακό χώρο και η κινητική δραστηριότητα να λειτουργεί ως αντιστάθμισμα στην εργασιακή απασχόληση. Το όραμα αυτό άρχισε να αναπτύσσεται κατά την έναρξη της βιομηχανικής εποχής.

Ο πρώτος οργανωμένος εργασιακός αθλητισμός δημιουργήθηκε στην Γερμανία από την ένωση των ομοσπονδιών των κρατιδίων (DBSV). Αντίστοιχα, υπάρχει ο παγκόσμιος (WFCS), ο ευρωπαϊκός (EFCS). Στην Ελλάδα δημιουργήθηκε το 2011 ο ελληνικός οργανισμός εργασιακής άθλησης και υγείας (HOCSH), πραγματοποιώντας το 2012 τους πρώτους εθνικούς αγώνες που συνεχίζονται κάθε χρόνο. Οι πρώτοι ευρωπαϊκοί εργασιακοί αγώνες πραγματοποιήθηκαν το 1977, οι παγκόσμιοι το 2014 και πραγματοποιούνται ανά δύο χρόνια εναλλάξ σε διαφορετικά μέλη κράτη.

Παραπομπές 
Αθλητισμός
Εργασία

Εξωτερικοί σύνδεσμοι 
https://www.in.gr/2021/04/27/sports/othersports/ergasiakos-athlitismos-ton-oktovrio-stin-ellada-oi-pagkosmioi-agones/
Πόρτα Καρμεντάλις

Η Πόρτα Καρμεντάλις, λατιν.: Porta Carmentalis ήταν μία διπλή πύλη στα δυτικά των Σερβίων Τειχών της αρχαίας Ρώμης. Πήρε το όνομά της από ένα κοντινό ιερό της νύμφης Καρμέντα,  θεάς, της οποίας η σημασία στην πρώιμη ρωμαϊκή θρησκεία υποδεικνύεται από την ανάθεση ενός από τους δεκαπέντε ιερείς (flamens)]] στη λατρεία της και από την αρχαϊκή εορτή προς τιμήν της, τα Καρμεντάλια. Το ιερό ήταν στα δεξιά, καθώς έβγαινε κανείς από την πύλη.

Τα δύο τόξα της πύλης φαίνεται ότι ήταν τοποθετημένα υπό γωνία και ήταν γνωστά με ξεχωριστά ονόματα. Ήταν ατυχία να εγκαταλείψεις την πόλη μέσω του τόξου, που ονομαζόταν Πόρτα Σκελεράτα (Porta Scelerata, Καταραμένη Πύλη), η οποία υποτίθεται ότι ονομάστηκε ένεκα της στρατιωτικής καταστροφής στην Κρέμερα το 479 ή 478 π.Χ., καθώς επίσης οι Φάβιοι το 306 που απεβίωσαν, είχαν φύγει από αυτήν.  Τα Σέρβια Τείχη όμως δεν υπήρχαν εκείνη την εποχή.  Το στοιχείο ατυχίας της πύλης πιθανότατα προέρχεται από τη μεταφορά πτωμάτων από αυτήν έξω από την πόλη σε νεκρικές πυρές στο Άρεως Πεδίον.  Ο οικογενειακός τάφος των Κλαυδίων βρισκόταν έξω από την Πόρτα Καρμεντάλις. 

Η άλλη πύλη ήταν η Πόρτα Τριουμφάλις (Porta Triumphalis, Θριαμβική Πύλη). Ένας έπαρχος που επέστρεφε από την επαρχία του, δεν μπορούσε να εισέλθει μέσω αυτής της πύλης, αν δεν του είχε απονεμηθεί δικαίωμα να τελέσει θρίαμβο. Επομένως, πρέπει να ήταν σύνηθες η χρήση της Πόρτα Σκελεράτα για την είσοδο και της Tριουμφάλις για την έξοδο. Οι νεκρικές πομπές αντέστρεφαν την κανονική κατεύθυνση της ροής της κυκλοφορίας για τη Σκελεράτα, όπως έκανε η θριαμβευτική πομπή για την Τριουμφάλις. Ο Αύγουστος είχε την ιδιαίτερη τιμή να περάσει η νεκρική πομπή του από την Τριουμφάλις. 

Οι ναοί της Αυγής (Mater Matuta, Μητέρας του Πρωινού) και της Τύχης (Fortuna) ήταν κοντά.  Η Καρμεντάλις ξανακτίστηκε από τον Δομιτιανό και στην κορυφή της κατασκευάστηκε μία ομάδα γλυπτών, με ένα θριαμβευτικό άρμα που το έσερναν ελέφαντες.  Η πύλη απεικονίζεται σε ανάγλυφο, που χρονολογείται από τη βασιλεία του Μάρκου Αυρήλιου. 

H Oδός των Ζυγοποιών (Vicus Iugarius) σχημάτιζε διχάλα λίγο πριν φτάσει στην Πόρτα Καρμεντάλις, με τον ένα κλάδο να περνά μέσα από την Αγορά των Κηπευτικών (Forum Holitirum) κάνοντας μία δεξιά καμπύλη γύρω από τους πρόποδες του Καπιτωλίνου λόφου και το άλλο περνώντας μέσα από την Αγορά Βοοειδών (Forum Boarium) στο στόμιο της Μέγιστης Αποχέτευσης στον Τίβερη. Η ακριβής τοποθεσία της ίδιας της Πόρτα Καρμεντάλις παραμένει ασαφής, παρά τις ανασκαφές στην περιοχή από τα τέλη της δεκαετίας του 1930 και μετά.  Ο Τ. Λίβιος αναφέρει την Πόρτα Καρμεντάλις ως το σημείο εισόδου για μία τελετουργική πομπή, που πραγματοποιήθηκε το 207 π.Χ. ως μέρος μίας εξιλαστήριας θυσίας για την Ήρα (Juno): δύο λευκές αγελάδες οδηγήθηκαν από τον ναό του Απόλλωνα μέσω της Καρμεντάλις και κατά μήκος της Οδού των Ζυγοποιών στην Αγορά (Forum).

Βιβλιογραφικές αναφορές
Μπάλισανον

Το Μπάλισανον (το οποίο σημαινει «το στόμιο του Σεάνακ») είναι πόλη της κομητείας Ντόνγκαλ, της Ιρλανδίας.

Με πληθισμό 2.299 κατοίκους (σύμφωνα με την απογραφή το 2016) είναι σημαντική κωμόπολη της περιοχής. Βρίσκεται στο σταυροδρόμι του βορείου άκρου του  αυτοκινητοδρόμου Ν3 (ο οποίος ξεκινά από το Δουβλίνο) και του Ν15 (ο οποίος διασχίζει τον ποταμό Έρνε. Ιδρυμένη το 1613 , αποτελεί μια από τις παλαιότερες πόλεις της Ιρλανδίας.

Τοποθεσία
Το όνομα της πόλης σημαίνει "το στόμιο του περάσματος του Σέανακ", από την ονομασία ενός πολεμιστή του πέμπτου αιώνα μ.Χ. που σκοτώθηκε εκεί, στο στόμιο του ποταμού Έρνε. Λίγο δυτικά της πόλης ο Έρνε πλατύνεται. Η βόρεια όχθη του ποταμού ανεβαίνει γρήγορα μακριά ανά την όχθη του ποταμού ενώ η νότια όχθη είναι επίπεδη με ένα μικρό λόφο που τρέχει παράλληλα με τον ποταμό. Χάρη στην ειδυλλιακή θέση του το Μπαλισάνον προσφέρει πανοραμικές θέες στους ποταμούς, λίμνες και βουνά της περιοχής.

Παραπομπές 

Πόλεις της Ιρλανδίας
Κάνδαλος Αρκαδίας

Το χωριό Κάνδαλος (ή αλλιώς Ζέλι) βρίσκεται στον νομό Αρκαδίας και αποτελεί ένα από τα χωριά του Δήμου Τρίπολης (και συγκεκριμένα ένα από τα 16 χωριά του πρώην Δήμου Τεγέας). Είναι χτισμένο σε ορεινή περιοχή (810μ υψόμετρο) και απέχει μόλις 17χλμ από την Τρίπολη . Σε πολύ κοντινή απόσταση βρίσκονται τα χωριά Κερασίτσα, Μανθυρέα (ή Καπαρέλι) και Βουνό. Εξαιτίας του υψηλού υψομέτρου το χωριό προσφέρει στους κατοίκους και στους επισκέπτες του πανοραμική θέα προς την  λίμνη Τάκα και διάφορα χωριά της Τεγέας. Το χωριό τα τελευταία χρόνια λόγω της αστικοποίησης απαριθμεί ελάχιστους κατοίκους. Κύρια ασχολία αυτών είναι η γεωργία και η κτηνοτροφία. Μερικά από τα προϊόντα που παράγουν οι κάτοικοι είναι μήλα, αχλάδια, πατάτες, ντομάτες, βύσιννα, κεράσια.

Η ιστορία του χωριού 
Ιστορικό ήταν το φονικό που έγινε στον Κάνδαλο στις 31 Δεκεμβρίου 1943 από τα γερμανικά στρατεύματα κατοχής. Απέκλεισαν το χωριό και προέβησαν σε συλλήψεις, ξυλοδαρμούς, λεηλασίες και κάθε είδους βαρβαρότητες. Πολλούς κατοίκους του χωριού τους κράτησαν όμηρους οι Γερμανοί επειδή πίστευαν ότι στον Κάνδαλο κρύβονταν αντάρτες.

Ιστορικό πληθυσμού 
Σύμφωνα με τις πρόσφατες απογραφές ο πληθυσμός του χωριού είναι ο εξής:

Παραπομπές 

Χωριά του νομού Αρκαδίας
Δήμος Τρίπολης
Πάρολα

Η Παρόλα είναι αστική περιοχή του δήμου Χάτουλα στη Φινλανδία. Βρίσκεται 110 χιλιόμετρα βόρεια από το Ελσίνκι.
 
Βρίσκεται κοντά σε πόλεις όπως οι Χεμεενλίνα, Τάμπερε, Λάχτι και Φόρσα. 

Πολλοί νεαροί Φινλανδοί ξέρουν την Πάρολα επειδή υπηρετούν έξι με δώδεκα μήνες ένοπλης υπηρεσίας στο Παρολαννούμι όπου εδρεύει η Φινλανδική Ένοπλη Δύναμη.  Γνωστό αξιοθέατο της πόλης είναι το Μουσείο Τεθωρακισμένων Οχημάτων της Πάρολα.

Παραπομπές 

Πόλεις της Φινλανδίας
Πύλη Κολλίνα

Η Πύλη του λόφου, (λατιν. : Porta Collina, από το collis δηλ. λόφος), ήταν πύλη στην αρχαία Ρώμη, που εθεωρείτο ότι κτίστηκε από τον Σέρβιο Τύλλιο, ημι-μυθικό βασιλιά της Ρώμης (βασ. 578–535 π.Χ.). Η πύλη βρισκόταν στο βορειο-δυτικό άκρο του Σερβίων Τειχών και από αυτήν περνούσαν δύο σημαντικοί δρόμοι, η Βία Σαλάρια και η Βία Νομεντάνα. Σε αυτή την περιοχή ο Υψηλός Στίβος (Άλτα Σεμίτα) συνέδεε τον Κυρινάλιο λόφο με την Πόρτα Καρμεντάλις.  Αρκετοί ναοί βρίσκοντο κοντά στην Πύλη, συμπεριλαμβανομένων των ναών της Αφροδίτης Ερυκίνης  (με το άγαλμά της από την πόλη Έρυξ, Venus Erycina) και της Tύχης (Fortuna). Για ένα άτομο που έβλεπε την πύλη τον 3ο αι. μ.Χ. οι Κήποι του Σαλλούστιου θα ήταν στα αριστερά και οι Θέρμες του Διοκλητιανού στα δεξιά. 

Ο Πλούταρχος λέει ότι, όταν μία Εστιάδα (Vestal) τιμωρήθηκε, επειδή παραβίασε τον όρκο της αγνότητας, ο υπόγειος θάλαμος για τη ζωντανή ταφή της ήταν κοντά στην Πόρτα Κολλίνα.  Η πύλη ήταν ο τόπος μίας αποφασιστικής μάχης κατά τη διάρκεια των ρωμαϊκών εμφυλίων πολέμων της δεκαετίας του 80 π.Χ. μεταξύ των δυνάμεων του Λ. Κ. Κίννα και του Λ. Κ. Σύλλα.

Βιβλιογραφικές αναφορές
Howaldtswerke-Deutsche Werft

Η Howaldtswerke-Deutsche Werft GmbH ( HDW ) στο Κίελο, από το 2012 υπό την ονομασία ThyssenKrupp Marine Systems GmbH (TKMS) είναι ιστορική εταιρεία και το μεγαλύτερο γερμανικό ναυπηγείο. Χρονολογείται από την ίδρυση ενός χυτηρίου σιδήρου και κατασκευής λέβητα ατμού ­ το 1838.
Πόρτα Φοντινάλις

Η Πύλη των Πηγών, λατιν.: Porta Fontinalis, ήταν μία πύλη στα Σέρβια Τείχη στην αρχαία Ρώμη. Βρισκόταν στη βόρεια πλαγιά του Καπιτωλίνου λόφου, πιθανώς στον βορειοανατολικό ώμο του, επάνω από τον Δρόμο Αργυραμοιβών (Clivus Argentarius).  Η Βία Σαλάρια έβγαινε μέσω αυτής, όπως και η Βία Φλαμίνια αρχικά, παρέχοντας απευθείας σύνδεση με την περιοχή Πικηνόν και των Γαλατικών εδαφών.  Όταν τα Αυρηλιανά Τείχη κατασκευάστηκαν προς το τέλος του 3ου αι. μ.Χ., το τμήμα της Βία Φλαμίνια που ήταν ανάμεσα στην Πόρτα Φοντινάλις και τη νέα Πόρτα Φλαμίνια ονομαζόταν Ευρεία Οδός (Via Lata).

Ιστορία 
Κατά τη διάρκεια μίας ιδιαίτερα δραστήριας περιόδου κατασκευής κτιρίων και θρησκευτικών αφιερωμάτων μετά τον Β΄ Καρχηδονιακό Πόλεμο, οι αγορανόμοι (aediles) του 193 π.Χ., Mάρκος Αιμίλιος Λέπιδος και Λεύκιος Αιμίλιος Παύλος, έκτισαν ένα μνημειακό περιστύλιο, που συνέδεε την Πόρτα Φοντινάλις με τον Βωμό του Άρη στο Άρεως Πεδίον.  Το περιστύλιο, γνωστό ως Aιμιλιανό, ήταν ένας καλυμμένος διάδρομος για τους τιμητές, οι οποίοι διεξήγαγαν την απογραφή στον Βωμό του Άρη, αλλά είχαν το γραφείο τους ακριβώς μέσα στην Πύλη, εντός των τειχών. 

Ο σωζόμενος τάφος του Βιβούλου, που χρονολογείται στο πρώτο μισό του 1ου αι. π.Χ., βρισκόταν ακριβώς έξω από την πύλη.  Μία ταφική στήλη του 2ου αι. μ.Χ. διατηρεί το όνομα ενός υποδηματοποιού, του Γαΐου Ιουλίου Ηλίου, που βρισκόταν κάπου γύρω από την πύλη.  Ο διαβόητος Γναίος Καλπούρνιος Πίσων, ο υποτιθέμενος δηλητηριαστής τού διαδόχου τού Αυτοκράτορα Τιβέριου, δηλ. του Γερμανικού, είχε κτίσει κατασκευές επάνω από την πύλη, για να συνδέσει τις ιδιωτικές του κατοικίες. Το αποτέλεσμα ήταν η οικία που προέκυψε να επικριθεί, επειδή κυριαρχούσε στον αρχιτεκτονικό ρυθμό του χώρου. Ως μέρος των τιμωρητικών μέτρων κατά των συνεργατών του, της οικογένειας και της μνήμης τού Πίσωνα στον απόηχο της συνωμοσίας, η Σύγκλητος διέταξε την κατεδάφιση αυτών των κατασκευών. 

Η Πόρτα Φονταμεντάλις πήρε το όνομά της από τις κοντινές πηγές (fontes),  όπως η πηγή που εξακολουθεί να εμφανίζεται στο χαμηλότερο σεπίπεδο του Tυλιάνουμ.  Μπορεί να είχε μία θρησκευτική σύνδεση με τον θεό των πηγών και των πηγαδιών γνωστό ως Φόν[το] (Fon[tu]s), που εορταζόταν στα Φοντινάλια. 

Ανάμεσα στους αρχαίους συγγραφείς που αναφέρουν την πύλη, περιλαμβάνονται ο Τίτος Λίβιος και ο Παύλος ο Διάκονος.

Βιβλιογραφικές αναφορές
Πύλη των Δρυάδων

Η Πύλη των Δρυάδων, λατιν.: Porta Querquetulana ή Querquetularia, ήταν μία πύλη στα Σέρβια Τείχη, που πήρε το όνομά της από το ιερό άλσος των Δρυάδων νυμφών (Querquetulanae) δίπλα και ακριβώς μέσα σε αυτό.  Το άλσος φαίνεται να μην υπήρχε πια στα τέλη του 1ο αι. π.Χ. 

Η θέση της Πύλης είναι προβληματική. Ο Λώρενς Ρίτσαρντσον την εντοπίζει στην άκρη της Περιοχής V Εσκουιλίνου, με τον Δρόμο Σκάουρι (Clivus Scauri) να περνά μέσα από αυτή.  Ο Σ. Πλάτνερ τοποθετεί την πύλη και το άλσος επάνω ή κοντά στον Καίλιο λόφο, αλλά μεταξύ της Πόρτα Καπένα και της Πόρτα Καιλιμοντάνα.  Ο Καίλιος λόφος υποτίθεται ότι ονομαζόταν Κβερκβετουλάνους, πριν κατοικηθεί από τον Καίλιο Βιβένα και ονομαστεί από αυτόν, και η θέση της πύλης επί του Καίλιου λόφου βασίζεται εν μέρει στο προηγούμενο όνομα. 

Στις αρχές του 21ου αι. τα φωτογραμμετρικά δεδομένα και η τρισδιάστατη απεικόνιση έδειξαν ότι το άλσος των Δρυάδων μπορεί να είχε ενσωματωθεί στους Κήπους του Mαικήνα. Ένα νυμφαίο από την εποχή του Αδριανού θα είχε αντικαταστήσει την φυσική πηγή μέσα σε αυτό. Από αυτή την άποψη, το άλσος βρισκόταν στην Περιοχή ΙΙΙ, κατά μήκος της Βία Λαβικάνα.  Είναι επίσης δυνατή μία τοποθεσία στον Εσκουιλίνο λόφο  Ο Πλίνιος ο Πρεσβύτερος τοποθετεί την Πόρτα Κβερβετουλάνα μεταξύ του Jupiter Fagutalis (Φαγκουτάλις είναι  βόρειοδυτική απόληξη του Όπιου λόφου) και του Βιμινάλιου λόφου, απολήξεων του Eσκουιλίνου.

Βιβλιογραφικές αναφορές
Πόρτα Τριγκεμίνα

Η Τριπλή Πύλη, λατιν.: Porta Trigemina, ήταν μία από τις κύριες πύλες στα παλαιά Σέρβια Τείχη του 4ου αι. της Ρώμης, στην Ιταλία.  Η πύλη δεν υπάρχει πλέον, αλλά αναφέρεται συχνά από τους αρχαίους συγγραφείς, ότι βρισκόταν μεταξύ του βόρειου άκρου του Αβεντίνου λόφου και του ποταμού Τίβερη, τοποθετώντας την κοντά στο νοτιοανατολικό άκρο της Αγοράς Βοοειδών. Ο Δημόσιος Δρόμος (Clivus Publicius) κατέβαινε από τον Aβεντίνο στην Πόρτα Τριγκεμίνα. 

Υποτίθεται ότι το όνομά της (που σημαίνει «τριπλή ένωση») αναφέρεται στις τρεις πύλες της, για να χωρέσουν τη μεγάλη κυκλοφορία, που περνούσε στην πόλη από τη Βία Οστιένσις. Ήταν γνωστή για το πλήθος των επαιτών, που ευρίσκοντο λίγο έξω από την πύλη.

Βιβλιογραφικές αναφορές

Εξωτερικοί σύνδεσμοι 
 Πληροφορίες για την Porta Trigemina από την ιστοσελίδα LacusCurtius.
ΑΠΣ Δρομείς Σύρου

Ο σύλλογος Α.Π.Σ Δρομείς Σύρου(Αθλητικός Πολιτιστικός Σύλλογος- Δρομείς Σύρου), αποτελεί μια ομάδα Συριανών αθλητών(σε επαγγελματικό και ερασιτεχνικό επίπεδο), που ασχολούνται ενεργά με το τρέξιμο και ιδιαίτερα με τις μεσαίες και μεγάλες αποστάσεις, σε στίβο, δρόμο, αλλά και βουνό.

Η ίδρυση του ξεκινάει το 2013 όπου μια παρέα ντόπιων δρομέων αποφάσισε την δημιουργία ενός αθλητικού σωματείου που θα αποσκοπούσε στην ανάδειξη των αξιών του αθλητισμού , την καλλιέργεια της ευγενούς άμιλλας, καθώς και την συνεργασία των αθλητών παρά τον ατομικό χαρακτήρα του αγωνίσματος.

Μάλιστα, τα τέλη του 2019 ο σύλλογος εντάχθηκε στην ΕΑΣ ΣΕΓΑΣ ΚΥΚΛΑΔΩΝ και πλέον οι αθλητές του μπορούν να αγωνίζονται στο διασυλλογικό πρωτάθλημα Κυκλάδων και στα πανελλήνια πρωταθλήματα στίβου.

Διοργανώσεις/Δράσεις 
Παράλληλα, οι Δρομείς Σύρου έχουν διαδραματίσει πρωταρχικό ρόλο στην διοργάνωση αγώνων δρόμου και βουνού που λαμβάνουν χώρα στο νησί, όπως:

 Syros Run 
 Vari Run 
 Dellagrazia Run 
 Syros City Trail 
 Finikas Run 
 
, ενώ να τονιστεί ότι στους παραπάνω αγώνες έχουν λάβει κατά καιρούς συμμετοχή καταξιωμένοι μαραθωνοδρόμοι όπως ο Χριστόφορος Μερούσης, η Ράνια Ρεμπούλη, ο Γιώργος Μενής, η Μάγδα Γαζέα και η Μαρία Πολύζου.

Παραπομπές

Πηγές 
https://syrosrunners.gr/about-us/

https://syrosrunners.gr/calendar/

https://www.sportcyclades.gr/alla-spor/stivos/item/41620-oi-dromeis-syrou-sti-dynami-tis-eas-segas-kykladon.html

https://runnfun.gr/meroysis-rempoyli-kai-menis-sto-3o-syros-run/

https://syros-sports.gr/syros-mar8a-gazea1/
Κανόνι Κέρκυρας

Το Κανόνι Κέρκυρας είναι περιοχή που βρίσκεται στο νησί της Κέρκυρας, σε απόσταση περίπου 4 χιλιομέτρων από το κέντρο της πόλης της Κέρκυρας.

Τοποθεσία
Βρίσκεται σε πολύ μικρή απόσταση από το Αεροδρόμιο της Κέρκυρας και η θέα που προσφέρει προσελκύει πολλούς παρατηρητές και τουρίστες. Μπαίνοντας στο Κανόνι (από την περιοχή της Παλαιόπολης) υπάρχουν διάσπαρτα σπίτια και αγροκτήματα που βρίσκονται κοντά στη λιμνοθάλασσα Χαλικιόπουλου, η οποία αποτελεί μέχρι και σήμερα βιότοπο στην περιοχή, φιλοξενώντας σημαντικά είδη ορνιθοπανίδας. Πλησιάζοντας στην άκρη της χερσονήσου και ανεβαίνοντας προς το λόφο περνάμε πολυτελή ξενοδοχεία, και φτάνουμε στην κεντρική πλατεία του Κανονιού, όπου υπάρχουν μπαρ και καφετέρειες. Από εκεί μπορεί κανείς να θαυμάσει την θέα προς το αεροδρόμιο, καθώς και το Ποντικονήσι. 

Κατεβαίνοντας το λόφο συναντάμε το μοναστήρι της Παναγίας των Βλαχερνών από οπου μπορεί κάποιος να πάρει το καραβάκι για το Ποντικονήσι. Συνεχίζοντας ο επισκέπτης συναντά την πεζογέφυρα που συνδέει το Κανόνι με την άλλη άκρη της λιμνοθάλασσας, το Πέραμα. Η πεζογέφυρα προσελκύει πλήθος παρατηρητών αεροπλάνων, καθώς το αεροδρόμιο βρίσκεται σε πολύ κοντινή απόσταση, και τα αεροπλάνα προσγειώνονται και απογειώνονται ακριβώς πάνω από την πεζογέφυρα.

Ιστορία
Η περιοχή συγκεντρώνει ιστορικό ενδιαφέρον από την αρχαία εποχή. Στην περιοχή της Ανάληψης υπάρχουν ανασκαφές που έφεραν στο φως την αρχαία πόλη της Κέρκυρας, γνωστή και ως Παλαιόπολη, η οποία χρονολογείται από τον 8ο αιώνα π.Χ..

Ονομασία
Η ονομασία της περιοχής ανατρέχει στην περίοδο της Γαλλοκρατίας στο νησί, όταν το 1798 οι δημοκρατικοί Γάλλοι τοποθέτησαν στην άκρη της χερσονήσου και πάνω στο λόφο ένα κανόνι, το οποίο διατηρείται μέχρι και σήμερα .

Συγκοινωνία
Η περιοχή συνδέεται με την πόλη της Κέρκυρας με το Αστικό Κτελ Κέρκυρας, καθώς και με ταξί. Το οδικό δίκτυο της περιοχής ειναι σε καλή κατάσταση. Η περιοχή απέχει περίπου 10 λεπτά με αυτοκίνητο από το κέντρο της Κέρκυρας.

Παραπομπές 

Κέρκυρα
Holly Starks

H Holly Starks είναι γκουρού SEO με έδρα την Αμερική. Είναι επίσης γνωστή ως Black Hatter και Video Marketer.

Καριέρα 
Η Holly Starks είναι ηγέτης στον κλάδο του Video Marketing εδώ και χρόνια. Είναι επίσης πολύ γνωστή ως Black Hatter στο SEO.

Η Holly διοργανώνει τακτικές διαδικτυακές ζωντανές εκδηλώσεις και boot camp σε ετήσια βάση, μέσω των οποίων βοηθά άλλους επαγγελματίες του μάρκετινγκ να αξιοποιήσουν πλήρως τις δυνατότητές τους στο Video Marketing και στο SEO. Διαχειρίζεται τις προσφορές μάρκετινγκ τόσο online όσο και εκτός σύνδεσης. Μιλάει σε συνέδρια και συγκεντρώσεις ψηφιακού μάρκετινγκ σε όλο τον κόσμο.

Το 2017, η Holly βραβεύτηκε ως ένας από τους κορυφαίους παράγοντες επιρροής SEO το 2017.

Το 2021, το Dallas Morning News μήνυσε την Holly Starks και την εταιρεία της επειδή τύπωναν τα άρθρα της χωρίς άδεια. Η δικαστική υπόθεση απορρίφθηκε αργότερα με προκατάληψη και εκδόθηκε μια δήλωση λέγοντας ότι οι κατηγορούμενοι, η Holly Starks και η εταιρεία της, συμφώνησαν τώρα να αφαιρέσουν όλα τα αντίγραφα του περιεχομένου των Dallas Morning News από τους ιστότοπούς τους και να μην αναπαράγουν ή διανέμουν Dallas Morning News περιεχόμενο στο μέλλον χωρίς άδεια.

Παραπομπές

Εξωτερικοί σύνδεσμοι 
 Κατάστημα Holly Starks
 Holly's News Network

Επιστήμονες υπολογιστών
Γυναίκες
Επεισόδια στα Ευρωπαϊκά σύνορα το 2021

Τα επεισόδια στα σύνορα μεταξύ Λευκορωσίας και Ευρωπαϊκής Ένωσης σημειώθηκαν όταν από τον Ιούλιο του 2021 ολοένα αυξανόμενο πλήθος μεταναστών από τη Ασία και την Αφρική περνώντας μέσα από την Λευκορωσία συνέρρεαν στα σύνορα της Ευρωπαϊκής Ένωσης, δηλαδή στα σύνορα της  Λιθουανίας, της Λετονίας και της Πολωνίας με τελικό προορισμό, κυρίως τη Γερμανία. Οι τρεις χώρες έχουν κηρύξει κατάσταση έκτακτης ανάγκης στα σύνορά του με την Λευκορωσία.

Η νοητή διαδρομή μέσω της εθνικής επικράτειας της Λευκορωσίας προς την Ευρωπαϊκή Ένωση περιγράφεται με τον όρο «Λευκορωσικό Μονοπάτι».

Σύμφωνα με παρατηρητές, η κυβέρνηση Λουκασένκο προσπαθεί με αυτό το τρόπο να εξαναγκάσει την Ευρωπαϊκή Ένωση να άρει τις κυρώσεις που επιβλήθηκαν στη χώρα την περίοδο των διαδηλώσεων στη Λευκορωσία. Ο Γερμανός Υπουργός Εξωτερικών Χάικο Μάας πιστεύει ότι πρόκειται για μια μορφή υβριδικής απειλής και κρατικά οργανωμένη ή τουλάχιστον υποστηριζόμενη δραστηριότητα από την κυβέρνηση της Λευκορωσίας, ενώ αποκάλεσε τον Πρόεδρο Λουκασένκο «αρχηγό κρατικού κυκλώματος λαθρεμπόρων».

Παραπομπές 

Πολιτική της Γερμανίας
Πολιτική της Λετονίας
Πολιτική της Λιθουανίας
Πολιτική της Πολωνίας
Πολιτική της Ρωσίας
Πολιτική της Λευκορωσίας
Γεγονότα το 2021
Μετανάστευση στην Πολωνία
Παπαδάτες Πρέβεζας

Οι Παπαδάτες Πρέβεζας είναι ορεινό χωρίο της Πρέβεζας, με την πλατεία του να βρίσκεται σε υψόμετρο 296 μέτρων. Το χωρίο απέχει 45 χιλιόμετρα από την Πρέβεζα, υπάγεται στον καλλικρατικό Δήμο Ζηρού και βρίσκεται στην γεωγραφική περιοχή που είναι γνωστή ως "Μικρή Λάκκα Σουλίου". Κύρια ασχολία των κατοίκων είναι η κτηνοτροφία και η γεωργία. Η κοινότητα Παπαδατών περιλαμβάνει 3 οικισμούς: 1) τον κεντρικό οικισμό Παπαδάτες, 2) τον οικισμό Γαλήνη (παλαιά ονομασία Χάλασμα) και  3) τον οικισμό Άγιοι Απόστολοι (παλαιά ονομασία Προβίδι).  Στο χωριό λειτουργεί παραδοσιακός ξενώνας, καφενεία, παντοπωλείο, ψητοπωλείο, ενώ ενδιαφέρον παρουσιάζουν και οι έξι εκκλησίες του χωριού που είναι χτισμένες σε διάφορες χρονικές περιόδους.

Καγκελάρης
Ο Καγκελάρης είναι τοπικός παραδοσιακός πολυφωνικός χορός, που το χορεύουν οι Παπαδιώτες την  εβδομάδα της Διακαινησίμου (της Λαμπρής), στην πλατεία του χωριού και στα παρεκκλήσια.  Μπροστά χορεύουν οι φουστανελοφόροι και οι βρακοφόροι (με τις μπουραζάνες) άνδρες και γυναίκες με τις τοπικές  Σουλιώτικες παραδοσιακές στολές, ακολουθούν οι υπόλοιποι άνδρες κατά σειρά ηλικίας, στην συνέχεια οι γυναίκες και τέλος τα μικρά παιδιά. Τους στίχους των τραγουδιών τραγουδούν οι πρώτοι μισοί και στην συνέχεια τους επαναλαμβάνουν οι υπόλοιποι. Ο βηματισμός είναι ίδιος σε όλα τα τραγούδια, και κάποιες φορές δύο χορευτές που προηγούνται του χορού κάνουν διάφορες χορευτικές φιγούρες. Σε περιπτώσεις που η συμμετοχή του κόσμου είναι πάρα πολύ μεγάλη, σχηματίζεται ξεχωριστός εσωτερικός κύκλος από τις γυναίκες.

Τα τραγούδια αναφέρονται στην εκκλησία, εξυμνούν την πίστη, την Παναγία και τον Άγιο Γεώργιο. Αναφέρονται επίσης στην αγάπη, στην ξενιτιά, στον πόλεμο των Σουλιωτών με τους Τούρκους και την προσδοκία για την απελευθέρωση του γένους από τον Τουρκικό ζυγό, στην τοπική παράδοση και σε διάφορα άλλα γεγονότα. Την Τρίτη του Πάσχα το πρωί μετά την Θεία Λειτουργία, χορεύουν στον αύλειο χώρο στον Άγιο Γεώργιο, και την Παρασκευή το πρωί στο παρεκκλήσιο της Ζωοδόχου Πηγής. 

Η αποκορύφωση του χορού γίνεται την Παρασκευή του Πάσχα το απόγευμα, μετά τον Πανηγυρικό Αναστάσιμο Εσπερινό της Αγάπης στην Εκκλησία της Αγίας Τριάδος και με την καθολική συμμετοχή των συγχωριανών και πλήθους κόσμου από τα γύρω χωριά, γίνεται το δίπλωμα του χορού την ώρα που βασιλεύει ο ήλιος, με τον Ιερέα και τους τοπικούς άρχοντες του χωριού να ηγούνται του χορού και παράλληλα να τραγουδούν στίχους για την Παναγία.

Πληθυσμός 
Κατά την Απογραφή του 2011 το χωριό απαριθμούσε 551 κατοίκους. Η διακύμανση του πληθυσμού του χωριού είναι η εξής:

Παραπομπές

Χωριά του νομού Πρέβεζας
Δήμος Ζηρού
Ευαγγελία Λιακούλη

Η Ευαγγελία (Λίτσα) Λιακούλη είναι Ελληνίδα δικηγόρος και πολιτικός. Από το 2019 είναι εκλεγμένη βουλευτής Λάρισας με το Κίνημα Αλλαγής.

Βιογραφικά στοιχεία

Προσωπική ζωή και σπουδές
Η Ευαγγελία Λιακούλη γεννήθηκε στον Πλατύκαμπο Λάρισας. Σπούδασε νομική στο Αριστοτέλειο Πανεπιστήμιο Θεσσαλονίκης με μεταπτυχιακό στο Ποινικό Δίκαιο και Εξαρτήσεις. Είναι δικηγόρος παρ' Αρείω Πάγω, ενώ εργάστηκε για χρόνια και ως δημοσιογράφος.

Είναι παντρεμένη με τον Χρήστο Τσιάτα, με τον οποίον έχει αποκτήσει δύο παιδιά.

Ομιλεί, εκτός από ελληνικά, και αγγλικά.

Πολιτική σταδιοδρομία
Η Ευαγγαλία Λιακούλη ασχολήθηκε αρχικά με την τοπική αυτοδιοίκηση. Στις αυτοδιοικητικές εκλογές του 1994 εκλέχθηκε νομαρχιακή σύμβουλος Λάρισας. Επανεξελέγη το 1998, το 2002 και το 2006. Στις περιφερειακές εκλογές του 2010 εξελέγη περιφερειακή σύμβουλος Θεσσαλίας, καθώς επίσης και στις περιφερειακές του 2014.

Στις βουλευτικές εκλογές του 2019 εξελέγη βουλευτής Λάρισας με το Κίνημα Αλλαγής. Ως βουλευτής, συμμετέχει στην Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης, καθώς και στην Ειδική μόνιμη Επιτροπή Περιφερειών

Παραπομπές

Πηγές
 Βουλή των Ελλήνων, Βιογραφικά στοιχεία: Λιακούλη Θεοφάνη Ευαγγελία
 Vouliwatch: Λιακούλη Ευαγγελία

Εξωτερικοί σύνδεσμοι
 Προσωπικός ιστότοπος

Βουλευτές Λάρισας
Βουλευτές εκλεγμένοι με το Κίνημα Αλλαγής
Slow dancing in a burning room

Το "Slow Dancing In A Burning Room" είναι ένα τραγούδι του Αμερικανού τραγουδοποιού, τραγουδιστή και κιθαρίστα  John Mayer, τo οποίο συμπεριλήφθηκε στον δίσκο Continuum. Στηρίζεται έντονα στον "γλυκό/ ρομαντικό" ήχο της ηλεκτρικής κιθάρας και ακολουθεί τα ερεθίσματα του John Mayer από το είδος του blues. Αυτή την στιγμή, αποτελεί ένα από τα χαρακτηριστικά και πιο γνωστά τραγούδια του καλλιτέχνη, παρά το γεγονός πως δεν δημοσιεύτηκε ποτέ ως single.

Χαρακτηριστικός ήχος 
Η χροιά της κιθάρας (guitar tone) στο τραγούδι, λόγω της καθαριότητας και της ακρίβειας του ήχου, σε συνδυασμό με την αισθητή αντήχηση (reverb) στις μελωδίες, κατάφερε να γίνει ένα ιδεώδες κάθε κιθαρίστα. Επίσης, έγινε ο χαρακτηριστικός ήχος του John Mayer. Πολλοί κιθαρίστες στην προσπάθεια να αντιγράψουν αυτή την χροιά βρέθηκαν αρκετά κοντά, ωστόσο ακόμα λίγοι είχαν την ικανότητα να φτάσουν τον ήχο ακριβώς!

Στίχοι 
It's not a silly little moment

It's not the storm before the calm

This is the deep and dying breath of

This love that we've been working on

Can't seem to hold you like I want to

So I can feel you in my arms

Nobody's gonna come and save you

We pulled too many false alarms

We're going down

And you can see it too

We're going down

And you know that we're doomed

My dear

We're sλow dancing in a burning room

I was the one you always dreamed of

You were the one I tried to draw

How dare you say it's nothing to me?

Baby, you're the only light I ever saw

I'll make the most of all the sadness

You'll be a bitch because you can

You try to hit me just to hurt me

So you leave me feeling dirty

'Cause you can't understand

We're going down

And you can see it too

We're going down

And you know that we're doomed

My dear

We're slow dancing in a burning room

Go cry about it, why don't you?

Go cry about it, why don't you?

Go cry about it, why don't you?

My dear, we're slow dancing in a burning room

Burning room

Burning room

Don't you think we oughta know by now?

Don't you think we should have learned somehow?

Dont you think we oughta know by now?

Dont you think we should have learned somehow?

Don't you think we oughta know by now?

Don't you think we should have learned somehow?

Πηγές 

 https://genius.com/John-mayer-slow-dancing-in-a-burning-room-lyrics
 https://www.discogs.com/release/803634-John-Mayer-Continuum

Τραγούδια
 Μουσική
Σεϊτάνια Σάμου

Το  Μικρό και Μεγάλο Σεϊτάνι  βρίσκονται στο Βορειοδυτικό τμήμα του νησιού  Σάμος και έχουν ενσωματωθεί στο δίκτυο   Natura 2000  καθώς στην περιοχή αυτή εντοπίζονται φώκες Monachus-Monachus ή αλλιώς Μεσογειακή φώκια αλλά και δύο ακόμη σπάνια είδη :  Κονσολίντα της Σάμου   και  Πεταλούδα της Ρόδου   . Πρόκειται για Natura,συνεπώς δεν επιτρέπονται οι ανθρώπινες παρεμβάσεις και έτσι οι παραλίες είναι προσβάσιμες μόνο περπατώντας ή δια θαλάσσης. Το μονοπάτι που καταλήγει στο Μικρό Σεϊτάνι και εκείνο που ενώνει τις δύο παραλίες είναι πετρώδες και γι'αυτό προϋποθέτει ανάλογο εξοπλισμό από την πλευρά των επισκεπτών . Το όνομά τους προέρχεται από την τούρκικη λέξη  Şeytan (διάβολος) και αυτό γιατί το φαράγγι Κακοπέρατο που περιβάλλει τα δύο σεϊτάνια δημιουργεί περίεργους ήχους όταν φυσάει, τους οποίους οι Τούρκοι, που αγκυροβολούσαν εκεί τον 19ο αι., πίστευαν πως τους προξενούσε ο διάβολος. Τόσο το Μικρό όσο και το Μεγάλο 'Διαβολολίμανο' έχουν απότομη διαβάθμιση , χαμηλή θερμoκρασία νερού και ο βυθός τους αποτελείται από άμμο και βότσαλο.

Μικρό Σεϊτάνι 
Το Μικρό Σεϊτάνι έχει μήκος 60 μέτρα και μέσο πλάτος 25 μέτρα. Η διαδρομή υπολογίζεται στα 10-20 λεπτά από τον πλησιέστερο, στην έναρξη του μονοπατιού, δρόμο στον οποίο μπορούν να εισέλθουν οχήματα (1 χιλιόμετρο).

Μεγάλο Σεϊτάνι 
Το Μεγάλο Σεϊτάνι έχει μήκος 470 μέτρα, μέσο πλάτος 17 μέτρα και απέχει 35-45 λεπτά περπάτημα από το Μικρό ( 2 χιλιόμετρα ).Αξίζει, επίσης , να σημειωθεί πως πρόκειται για την βορειοδυτικότερη παραλία του νησιού.

Πηγές 

 https://www.isamos.gr/bseitanibeach/#!jig[1]/
https://www.isamos.gr/wp-content/uploads/2015/10/bseitani73.jpg

 https://www.samosin.gr/el/item/%CF%80%CE%B1%CF%81%CE%B1%CE%BB%CE%AF%CE%B1-%CE%BC%CE%B5%CE%B3%CE%AC%CE%BB%CE%BF-%CF%83%CE%B5%CF%8A%CF%84%CE%AC%CE%BD%CE%B9/

 https://www.samosin.gr/el/item/%CF%80%CE%B1%CF%81%CE%B1%CE%BB%CE%AF%CE%B1-%CE%BC%CE%B9%CE%BA%CF%81%CF%8C-%CF%83%CE%B5%CF%8A%CF%84%CE%AC%CE%BD%CE%B9/

 https://www.mixanitouxronou.gr/to-diavololimano-i-krifi-paralia-me-ta-galazoprasina-nera-opou-vriskoun-katafigio-i-fokies-monachous-monachous-ke-i-exerevnites/

 http://dide.sam.sch.gr/periv_ekp/natura_2000.htm 

Σάμος
Άλκηστις Ζιρώ

Η Άλκηστις Ζιρώ (γαλλικά: Alkistis Giraud, γενν. 19 Μαρτίου 1996, Αθήνα) είναι Ελληνίδα ηθοποιός της τηλεόρασης, του θεάτρου και του κινηματογράφου.

Βιογραφία 
Γεννήθηκε και μεγάλωσε στην Αθήνα και συγκεκριμένα στην Αγία Παρασκευή. Φοίτησε στη Δραματική Σχολή Θεάτρου Τέχνης του Καρόλου Κουν από την οποία αποφοίτησε το 2018. Ως ηθοποιός έχει εργαστεί τόσο στη τηλεόραση όσο στο κινηματογράφο και το θέατρο. Επίσης, είναι τραγουδίστρια των the96duet και έχει παρουσιάσει το Serendipity Event στο TEDxAUAthens το 2019. Είναι εγγονή του Γάλλου συγγραφέα Γκυ Ζιρώ, ωστόσο δεν έχει επισκεφτεί ποτέ τη Γαλλία και δε μιλάει γαλλικά.

Καριέρα

Τηλεόραση 
Το 2019 έκανε το τηλεοπτικό της ντεμπούτο μέσω της σειράς «Ου Φονεύσεις» (επεισόδια: "Πληρωμή" και "GHB"). Τη σεζόν 2020-2021 πρωταγωνίστησε ως Κατερίνα στη δραματική σειρά του ALPHA, «Αγγελική», από την οποία έγινε και ευρέως γνωστή στο κοινό. Το 2022 έπαιξε στη σειρά «Τα Νεοκλασικά» (επεισόδιο: "Μιας πεντάρας νιάτα") αλλά και στη σειρά «Όρκος». Τη σεζόν 2022-2023 πρωταγωνιστεί ως Δανάη στη σειρά της ΕΡΤ1, «Τα Νούμερα».

Θέατρο 
Μερικές από τις θεατρικές παραστάσεις που έχει συμμετάσχει είναι «Η επανένωση της Βόρειας με τη Νότια Κορέα» το 2017, «Κούκλες» (δεύτερη σεζόν) το 2019, «Κούκλες στην Αθήνα» το 2019, «Κούκλες στο Θερμαϊκό» το 2020, «Ορέστης» του Ευριπίδη το 2021 που ήταν και η πρώτη της εμφάνιση στην Επίδαυρο και «Πάρτι γενεθλίων» το 2021.

Κινηματογράφος 
Στον κινηματογράφο έχει συμμετάσχει στη ταινία μικρού μήκους «Προσευχή» σε σκηνοθεσία του Θανάση Νεοφώτιστου.

Φιλμογραφία

Τηλεόραση

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Έμφυλο σύστημα

Τα έμφυλα συστήματα είναι οι κοινωνικές δομές που καθορίζουν τον αριθμό των φύλων και τους συναφείς ρόλους των φύλων σε κάθε κοινωνία. Ο ρόλος του φύλου είναι «ό,τι λέει και κάνει ένα άτομο για να δείξει στους άλλους ή στον εαυτό του, κατά πόσο ανήκει στην κατηγορία του άνδρα, της γυναίκας ή του ανδρόγυνου. Αυτό περιλαμβάνει αλλά δεν περιορίζεται στη σεξουαλική και ερωτική διέγερση και απόκριση.» Η ταυτότητα φύλου είναι η προσωπική εμπειρία του ατόμου με το ρόλο του φύλου και η επιμονή της ατομικότητάς κάποιου ως άνδρας, γυναίκα ή ανδρόγυνο, ειδικά στην αυτογνωσία και τη συμπεριφορά του. Το δυαδικό σύστημα φύλων, είναι ένα παράδειγμα έμφυλου συστήματος.

Δυαδικό έμφυλο σύστημα 
Το δυαδικό σύστημα φύλων είναι η ταξινόμηση του φύλου σε δύο διακριτές, αντίθετες και ασύνδετες μορφές του αρρενωπού και του θηλυκού. Το δυαδικό σύστημα είναι ένας γενικός τύπος συστήματος φύλου. Τις περισσότερες φορές σε αυτό το δυαδικό μοντέλο, λαμβάνεται ως δεδομένο ότι το φύλο, η ταυτότητα φύλου και η σεξουαλικότητα ενός ατόμου «ευθυγραμμίζονται».

Έμφυλα συστήματα ανά τον κόσμο 
Σε πολιτισμούς όπου το δυαδικό σύστημα φύλων είναι εξέχον και σημαντικό, τα διεμφυλικά άτομα αποτελούν σημαντική εξαίρεση από τους κοινωνικούς κανόνες που σχετίζονται με το φύλο. Τα μεσοφυλικά άτομα, αυτά που δεν μπορούν να κατηγοριοποιηθούν βιολογικά είτε ως άνδρες είτε ως γυναίκες, είναι μια άλλη προφανής απόκλιση. Άλλοι πολιτισμοί έχουν τις δικές τους πρακτικές ανεξάρτητες από το δυτικό δυαδικό σύστημα.

Έμφυλη βία 
Η έμφυλη βία είναι ένα παγκόσμιο πρόβλημα που μπορεί να λάβει χώρα με διαφορετικές μορφές και ποικίλες συνέπειες. Μπορεί να παρομοιαστεί με ένα έγκλημα μίσους, στο οποίο η σωματική βία στοχεύει συγκεκριμένα το φύλο του θύματος. Τα διεμφυλικά άτομα και οι γυναίκες βιώνουν τη περισσότερη έμφυλη βία, αν και οποιοδήποτε άτομο μπορεί να είναι θύμα. Οι γυναίκες κινδυνεύουν σημαντικά από την έμφυλη βία στις στενές σχέσεις. Οι γυναίκες έχουν 10 φορές περισσότερες πιθανότητες να πέσουν θύματα βίας από στενό σύντροφο.  Αυτή η πράξη βίας εμφανίζεται τόσο στο δημόσιο όσο και στον ιδιωτικό χώρο και μερικές φορές μπορεί να αγνοηθεί. Πολλοί θάνατοι έχουν προέλθει από την έμφυλη βία, όπως παρουσιάζεται στo ντοκιμαντέρ Two Spirits .  Οργανώσεις όπως ο Συνασπισμός της Καλιφόρνια κατά της σεξουαλικής επίθεσης, υποστηρίζουν τις κοινότητες των Λατίνων, ειδικά για να τερματίσουν τα φαινόμενα της ενδοοικογενειακής βίας. Είναι επίσης ένα θέμα που σχετίζεται με το κυρίαρχο σύστημα φύλου, το οποίο συχνά αποτελεί τη βάση των κινήτρων της έμφυλης βίας. Το κυρίαρχο σύστημα φύλου δημιουργεί επίσης δομική βία .

Παραπομπές 
 
Έμφυλοι ρόλοι
Ελληνικό ηφαιστειακό τόξο

Το Ελληνικό Ηφαιστειακό Τόξο δημιουργήθηκε από τη σύγκρουση των δύο λιθοσφαιρικών πλακών του Αιγαίου. Συγκεκριμένα, αποτελείται από τα ηφαίστεια στο Σουσάκι, στα Μέθανα, στη Σαντορίνη, στη Μήλο και στη Νίσυρο.

Ενεργά ηφαίστεια του ηφαιστειακού τόξου
Τα μοναδικά ηφαίστεια του ελληνικού ηφαιστειακού τόξου στα οποία έχουν πραγματοποιηθεί εκρήξεις είναι αυτά της Σαντορίνης, της Νισύρου και των Μεθάνων. Αναλυτικότερα, το ηφαίστειο της Σαντορίνης εμφάνισε την τελευταία ηφαιστειακή του δραστηριότητα το 1950, το ηφαίστειο της Νισύρου το 1888 ενώ αυτό των Μεθάνων περίπου 300 χρόνια πριν.

Λίγα λόγια για το κάθε ηφαίστειο

Νίσυρος
Το ηφαίστειο της Νισύρου αποτελείται από πέντε κρατήρες, εκ των οποίων ο μεγαλύτερος έχει διάμετρο 260 μέτρα και βάθος 30 μέτρα. Οι πέντε κρατήρες δημιουργούν το οροπέδιο του Λακκίου.

Σαντορίνη

Το ηφαίστειο της Σαντορίνης ανήκει στην νότια πλευρά του ηφαιστειακού τόξου. Έχει υψόμετρο 567 μέτρα.

Μέθανα
Το ηφαίστειο των Μεθάνων ανήκει στην νότια πλευρά του ηφαιστειακού τόξου. Ο κρατήρας του έχει βάθος κατά προσέγγιση 50 μέτρα και διάμετρο 100 μέτρα.

Μήλος
Το ηφαίστειο της Μήλου αποτελείται από κρατήρα  διαμέτρου 1700 μέτρων και ύψους 220 μέτρων και βρίσκεται στο νότιο τμήμα του νησιού.

Σουσάκι

Το Σουσάκι συντελεί το βόρειο άκρο στο ηφαιστειακό τόξο και βρίσκεται στην περιοχή των Αγίων Θεοδώρων και συγκεκριμένα στα σύνορα της Αττικής με την Κορινθία. Έχει υψόμετρο 180 μέτρα από την επιφάνεια της θάλασσας και η θερμοκρασία στην πλαγιά του έχει φτάσει μέχρι και τους 42 βαθμούς Κελσίου.

Επιπλέον πληροφορίες
Η πιο έντονη ηφαιστειακή δράση στην Ελλάδα σε όλο το ιστορικό παρελθόν έχει παρατηρηθεί μόνο κατά μήκος του Ελληνικού ηφαιστειακού τόξου.

Παραπομπές

Ηφαιστειακό τόξο.
Ηφαιστειακό τόξο.
Νίσυρος.
Μέθανα.

Γεωλογία της Ελλάδας